Publication: Magyar Közlöny
Issue: MK-2001-87 (Year: 2001, Number: 87)
Era: 1990-2004
Section: A 16/1994. (VII. 8.) MKM rendelet melléklete
Paragraph Index: 492

1. Szakmai elmélet 1.1. Hittan Ismerje felekezete alapvető tanítását, vázlatos történetét, életét. Legyen jártas a biblia ismeretében és a hitvallási iratokban. 1.2. Liturgikus ismeretek A jelölt legyen jártas a következő témakörökben: Katolikusok: — a liturgia fogalma, részei, a római katolikus egyház tanítása a liturgiáról (az Éneklő Egyház liturgikus bevezetőinek alapján), — az egyház jelei, — az egyházi év felépítése, szerkezete, a fő ünnepek, a liturgikus színek, — a mise felépítése, részeinek tartalmi ismerete, — a nagyhéti liturgia áttekintő ismerete, — a zsolozsma hóráinak elsorolása, a laudes, vesperás és kompletórium ismerete a plébániai gyakorlat szintjén, — a szentségek liturgiája, — az egyéb szertartások (gyertyaszentelő, temetés stb.) liturgiája, — a népájtatosságok, — a zsoltármagyarázat alapelvei (különösen a krisztológiai értelmezés módja), — az énekrend összeállításának alapelvei, — az ordinarium missae magyar szövegei fejből, a Kyrie, a Gloria, a Sanctus, a Pater noster és az Agnus Dei tételek latinul is, — az 50. és 109. zsoltár és a Magnificat szövege magyarul, fejből, — az énekkari és a szkóla-szolgálat szokásai, szabályai; korálás misén és a fenti három zsolozsmahórában. Protestánsok: — a legfontosabb liturgiai fogalmak ismerete: az istentisztelet helye, a szolgálattevők, az istentisztelet ideje, — az istentiszteleti típusok és egyéb szertartások (esketés, temetés) rendje, — az ének jelentősége a közösségi istentiszteleten, — a bibliai hagyomány és a protestáns istentisztelet, — az egyházi év, — a liturgia történetének csomópontjai, — az istentisztelet elemeinek elnevezései (magyarul és latinul); az ordinarium-tételek párhuzamai a protestáns és a katolikus egyház liturgiájában, — a hazai protestáns énekeskönyvek tartalma, beosztása és használata. 1.3. Népének, gyülekezeti ének A magyarországi népének történetének vázlatos ismerete szemléltető példákkal; a legfontosabb történeti források (a felekezeti jellegnek megfelelően). A magyarországi népének európai háttere (pl. középkori kanció, német korál, genfi zsoltár). A népénekszövegek megértése, magyarázata, az ének liturgiai alkalmazása. A népénekek hangnemének és versszakképletének elemzése. A népének és az élő néphagyomány kapcsolata (elvileg). Tudjon a jelölt: — 100 (protestánsok 140) népéneket fejből, saját felekezete anyagából, — 20 népéneket fejből más felekezetek repertoárjából. Tudja saját felekezetének énektárából az összes népéneket kottából elénekelni. 2001/87. szám 1.4. Gregorián Ismerje a jelölt: — a saját felekezete énekeskönyvében szereplő gregorián eredetű tételeket, illetve párhuzamokat, — a gregorián ének műfajait, hangnemeit (modusait), — a gregorián ének és a gregorián hangjegyírás vázlatos történetét, — és tudja olvasni a kvadrát írást és a mai magyar írásmódot, — a gregorián előadásmódjára vonatkozó legjelentősebb elméleteket. Tudja fejből a következő tételeket: — 1 zsidó liturgikus ének, — a Magnificat recitálása (magyar nyelven), tetszés szerinti zsoltártónusban, — a „Missa mundi” (= Liber Usualis XVIII. mise) Sanctus tétele, — a „Veni Redemptor gentium”, „Veni Creator Spiritus” himnuszok első versszaka, — egy pünkösdi alleluja-refrén (pl. „Veni Sancte Spiritus”, vö. 5. évfolyamos zenei általános iskolai tankönyv), — 5 rövid antifóna magyarul. Tudjon kottából: — további 15 dallamot, — vezényelni egyszerűbb antifónákat, himnuszokat. A közös anyagon felül a protestáns jelöltek tudjanak: — fejből 5 magyar graduál-dallamot, — kottából 10 magyar graduál-dallamot, — hasonló dallamokat lapról énekelni, vezényelni. További követelmény evangélikus jelölteknek: — a doxológia (Dicsőség) vagy megadott zsoltárrészlet recitálása az evangélikus énekeskönyvben található tónusokon (kotta használatával), — az Agenda énekes tételei kottából. A közös anyagon felül követelmény katolikus jelölteknek fejből: — a 8 zsoltártónus (a doxológiára vagy egy megadott zsoltárrészletre alkalmazva), — a „Missa mundi” Kyrie, Gloria és Agnus Dei tétele magyarul, — a „Missa mundi” Kyrie (XVI.), illetve Sanctus és Agnus Dei (XVIII.) tétele latinul, — a „Missa de Angelis” Kyrie, Gloria, Sanctus és Agnus Dei tétele és a III. Credo, — a Népénektár legfontosabb antifóna típusdallamaiból 8 mintadarab, — 3 melizmatikus alleluja-refrén, — további 10 dallam; kottából: — a Népénektár valamennyi magyar és latin szövegű gregorián darabja, — a 3 responzórium-breve tónus alkalmazása a Népénektár bármely szövegére, — az Olvasmányok könyvének válaszos zsoltárai és allelujái, — az általános (évközi) laudes, vesperás és kompletórium a Népénektárból, — további 100, magyar vagy latin szövegű dallam (zömmel antifónák a Népzsolozsma nehézségi szintjén, kisebb részben melizmatikus dallamok), — középnehéz gregorián dallamok lapról éneklése és vezénylése. 1.5. Orgonaismeret Ismerje a jelölt: — az orgonaépítészet történetét, — az orgona fő részeit, a regiszterek neveit és lábszámozását, a különböző szélláda- és traktúra-rendszereket. Legyen jártas a különböző játszóasztal-típusok kezelésében. Legyen tájékozott az orgona karbantartási és műemlékvédelmi kérdéseiben. 1.6. Egyházzene-irodalom Ismerje a jelölt: — az egyházzene történetének legfontosabb stílusait, — a legjelentősebb egyházzene-történeti folyamatokat és azok liturgiai vonatkozásait, — az énekes és a hangszeres egyházi zene legjellegzetesebb műfajait és azok formai sajátosságait. Készítsen elő 10 közepes nehézségű kórusművet kamaraegyüttesben való vizsgaéneklésre (főként XIII—XVIII. századi művekből), a csoport felekezeti és szólamösszetételének megfelelő válogatásban. Ismerjen az előzőeken kívül 20, különféle stílusú egyházi kórusművet zenetörténeti és liturgiai magyarázatokkal. 1.7. Szolfézs Rendelkezzék a jelölt: — kiművelt zenei hallással, írás- és olvasási készséggel, — fejlett zenei képzelettel és memóriával, — tudatos előadási és formálási készséggel, és az ehhez szükséges technikai felkészültséggel, — a zenéléshez nélkülözhetetlen alkalmazkodó- és koncentrálóképességgel, — az egyes zenetörténeti korszakok előadási gyakorlatának ismeretével, — az előadáshoz és az elemzéshez szükséges elméleti: harmóniai, formatani és stílusismerettel. Legyen gyakorlata a relatív és abszolút rendszer használatában (olvasás, lejegyzés, transzponálás, hallásgyakorlatok, harmóniahallás, elemzés stb.). Tudjon a jelölt: — c-kulcsokban olvasni, chiavettázni és transzponálni (éne kelve, ének-zongorázva és lehetőség szerint írásban is), — lapról énekelni egyszólamú idézeteket, valamint az énekes kamarazene műfajaiban szólamokat önállóan énekelni, megformálni, 2001/87. szám — tisztán intonálni, — többszólamú és zongorakíséretes műveket énekzongorával előadni, — műveket elemezni, a zenei komponenseket egyenként és összefüggésükben értelmezve stílusosan interpretálni, — tudatosan és rendszeresen gyakorolni. Ismerje a középkor, a reneszánsz, a barokk, a bécsi klasszicizmus, a romantika és a XX. század szerzőit, tipikus műfajait, jellemzőit és stilisztikai sajátosságait. Legyen képes a jelölt: — hallás után lejegyezni egy- és többszólamú (homofon és polifon) zenei részleteket a fentebb körvonalazott stíluskorszakokból, — műveket kotta nélkül is előadni (énekelve és énekzongorával), — a szakmai és vizsgakövetelményeknek megfelelni. 1.8. Zeneelmélet Jártasság a barokk és bécsi klasszikus zene harmónia- és formavilágában. Írásbeli követelmények: A szakmai vizsga anyagának megfelelően — klasszikus zenei idézetek szélső szólamainak lejegyzése harmóniai jelöléssel, — akkordfűzési gyakorlatok négyszólamú lejegyzése harmóniai jelöléssel együtt. Szóbeli követelmények — akkordtípusok, harmóniafűzések magyarázata és bemutatása rövid műrészletek előadásával, elemzésével, az erre alkalmas műrészletekből harmóniai vázlat készítése és bemutatása (nem zongoristák szükség esetén csak a vázlatot zongorázzák), — mintapéldák transzponált játszása (zongoristák 6 # , 6 b, nem zongoristák 4 #, 4 b előjegyzésig), — szekvenciák memorizálása, transzponálása, — akkordfűzések játszása diktálás után és számozott basszusról, — barokk, klasszikus tételek formai elemzése kottakép alapján, — a hangszeres, illetve énekórán tanultak közül valamely barokk vagy klasszikus mű komplex elemzése, — bizonyos tájékozottság a barokk előtti és klasszika utáni zenei nyelvezet néhány alapelemében (ötfokú, hétfokú hangnemek felismerése, transzponált éneklése; a hangszeres vagy énekórán tanult kórusmű, dal vagy hangszeres darab néhány vonásának — modális fordulat, ritmikai, melodikai, harmóniai „érdekesség” — bemutatása, magyarázata). 1.9. Zeneirodalom A jelölt: — ismerje a zenetörténet különböző korszakaira jellemző stílusjegyeket, műfaji és formai sajátosságokat, — legyen képes tájékozódni a zenetörténet korszakaiban, — legyen képes elhelyezni az egyes zeneszerzőket a megfelelő korban, legalább félévszázadnyi pontossággal, — ismerje a zeneszerzők életének, körülményeinek azokat a vonatkozásait, amelyek hatással voltak alkotóművészetükre, — legyen képes felismerni hallás után a zeneművek szerkezeti, karakterbeli, hangzásbeli sajátosságait, — legyen képes ismereteit saját zenei (hangszeres, énekes) praxisában hasznosítani, — legyen igényes az interpretáció minősége, stílushűsége iránt, — váljék igényessé ismereteinek állandó bővítése iránt, zeneművek megismerése, zeneelméleti-zenetudományi munkák olvasása, hangverseny- és operaelőadások látogatása, egyéni és együttes aktív muzsikálás révén. 1.10. Népzene A jelölt: — rendelkezzen átfogó képpel a magyar népzene egészéről, legyen általánosan tájékozott zenei múltunkat és jelenünket illetően, — ismerje nagy vonalaiban a magyar népzenekutatás történetét (a XIX. századi előzmények, Vikár Béla, Bartók Béla és Kodály Zoltán, valamint tanítványaik munkássága), — legyen kellően felkészült a főiskolai etnomuzikológiai tanulmányok folytatására, különös tekintettel a nemzetközi népzenekutatás történetének befogadására, más népek zenéjének megismerésére, — név szerint is ismerjen egy-egy kiemelkedő énekest és hangszeres előadót, — legyen képes tiszta, stílusos, az ornamenseket is alkalmazó előadásra, s a magyar népzenében jellemző díszítésmódokat tudja helyesen alkalmazni a népzenei inspirációjú magyar műzene előadásakor, — tudja elemezni megfelelő népzenei szakkifejezésekkel a népdalokat a hangsor, a hangkészlet, a forma, a kadenciák, a szótagszám stb. alapján, — tudja elkészíteni egy-egy népdal, egyszerűbb hangszeres dallam vázlatos lejegyzését, — ismerje a műzenében használt hangszereket a magyar néphagyomány és általában a népzene oldaláról, különös tekintettel saját hangszerére, — rendelkezzék megfelelő anyagismerettel, tudjon kívülről 100 népdalt (évi 50 kötelezővel számolva), — legyen tájékozott a népzene mai helyzetéről (például tudja, mi a különbség egy hagyományőrző együttes és egy táncházban muzsikáló együttes között).

Source: https://magyarkozlony.hu/hivatalos-lapok/da8281e967de8fc7b4b83cc806cfd07e2fbd7a07/dokumentumok/ec5c507b73da2ff006b46847cf08268ed0640a6c/letoltes